runetrust/blame-folketinget-dk huggingface dataset:
Lars Løkke Rasmussen (V), 2002-11-27:
Det er også derfor, regeringen og jeg selv ved flere lejligheder og også i opspillet til forhandlingerne i sommer, har understreget, at det i regeringens optik er lige så alvorligt at undlade at sætte skatten ned, hvis man har rummelighed til det, som det er at sætte skatten op, hvis man strukturelt er nødt til det. Det er også derfor, det her jo altså forudsætter og udfordrer solidariteten i de primærkommunale og i de amtskommunale kredse, og der er grund til at kippe med flaget for, at man har udvist den sande solidaritet i det primærkommunale regi, og der er grund til at ærgre sig over, at selv det sidste forsøg i Amtsrådsforeningen på at stå skulder ved skulder ikke blev honoreret, helt præcist jo bl.a. fordi nogle af dem, der stod skulder ved skulder, da signalet blev sendt af sted, efterfølgende ikke var parat til at levere den politiske vare, der var en forudsætning for, at vi ikke havde behøvet at stå her i dag.
Svend Auken (S), 2003-05-22:
Vi er enige i de forslag, der ligger her, og vi vil gerne forhandle videre om dem, men det er, som om man nærmest gør afbigt i stedet for at være stolt af den danske tradition om, at vi kan have økonomisk vækst og udvikling i Danmark, uden at vi øger vores energiforbrug.
Keld Albrechtsen (EL), 2001-10-10:
Jeg synes altså ikke, det er tilfredsstillende i det lange løb, at Danmark ikke har en politik og slet ikke nogen klar politik på dette område, og derfor synes jeg, regeringen bør gå til Folketingets Europaudvalg og fremlægge nogle gennemarbejdede overvejelser, som så kan danne udgangspunkt for en debat med partierne.
Arne Melchior (CD), 1998-01-29:
Må jeg én gang til minde ministeren om, at EU-Ministerrådets formand har på EU-Ministerrådets vegne - ikke som statsminister i Luxembourg, for Luxembourg har ikke noget særligt at vinde; nok har de en stor lufthavn, men de har altså ikke ret mange færger, skulle jeg hilse og sige - bedt Kommissionen om at lave den undersøgelse.
Mai Mercado (KF), 2015-05-07:
Jeg tror, at vi alle sammen har set dem, østeuropæerne ved togstationer og i gågader, som ofte er ledsaget af en rytmeboks og et eller andet musikinstrument, der lystigt bliver klimpret derudaf på, mens et par gebrokne sætninger, enten på noget indstuderet dansk eller på engelsk, om penge falder.
Line Barfod (EL), 2001-12-11:
Jeg håber da, at Dansk Folkeparti, som nu har arbejdet så kraftigt imod de her regler, også vil stemme for den mindste forbedring, også selv om de ikke kan få lov til at gennemføre den store forbedring, de måtte ønske, fordi hr. Anders Fogh Rasmussen ikke mener at kunne finde den nødvendige finansiering til det.
Villy Søvndal (SF), 1998-01-30:
Selvfølgelig deltager SF gerne i integrationsdiskussionen med et par ting, vi ikke bryder os om, men det er formentlig velkendt og har heller ikke så meget med dette forslag at gøre. Jeg synes bare, at det, der bliver stående tilbage efter debatten i dag, er en lidt trist fornemmelse.
Klaus Hækkerup (S), 2010-06-16:
Jo, jo, men pengene til at nedsætte arbejdsmarkedsbidraget var der jo ikke, og de penge, der ikke var der, brugte man så til at lave de skattelettelser, som man gennemførte, altså som en del af finansieringen af skattelettelserne i det, der kaldtes lettelse af skatten på arbejde i 2007.
Ole Stavad (S), 2003-04-02:
Derfor vil jeg godt spørge ministeren: Er ministeren ikke nødt til at holde op med at snakke om kommunerne under ét og sige, at der er en vækstramme? I og med at regeringen ikke har villet sikre, at der sker en fornuftig udligning og har brudt sit løfte til kommunerne, så betyder det jo formentlig næste år noget endnu mere dramatisk end i år, hvor der er over 100 kommuner, der har måttet have negativ vækst, og hvor kommunerne ikke engang har haft råd til at udnytte de rammer, man sagde, de kunne få.
Ulla Tørnæs (V), 2004-12-07:
Det var noget, der blev meldt ud allerede før sommerferien, det vil sige, at de unge, der startede i de pågældende grundforløb efter sommerferien, har været vidende om, at der pr. 1. januar ville blive indført adgangsbegrænsning til de nævnte otte uddannelser.
Martin Henriksen (DF), 2014-05-02:
Den anden del, hvor man ønsker at udvide adgangen til at omgøre afgørelser om påtaleopgivelse og tiltalefrafald, så det bliver muligt at omgøre de her afgørelser efter udløbet af omgørelsesfristen, hvis betingelserne i øvrigt er opfyldt, kan Dansk Folkeparti også støtte.
Henrik Svane (RV), 1998-04-16:
Endelig foreslås de to aftalelicensbestemmelser om kopiering til brug i undervisnings- og erhvervsvirksomhed justeret på en sådan måde, at der åbnes mulighed for, at der kan indgås kollektive aftaler med aftalelicensvirkning om eksemplarfremstilling i enhver form.
Peter Hummelgaard (S), 2021-04-15:
Bare for at nævne et eksempel kan jeg sige, at Als Research gennemførte en undersøgelse blandt jobcentermedarbejdere i Københavns Kommune, hvor syv ud af ti jobcentermedarbejdere har haft oplevelsen af, at et familiemedlem forsøger at presse en kvinde til ikke at tage imod jobtilbud eller undervisningstilbud.
Line Barfod (EL), 2005-11-01:
Der bliver sagt mange pæne ord om nærdemokrati – man kan jo så selv prøve at afveje dem i forhold til virkeligheden – men det, jeg gerne vil spørge om, er: Lad os forestiller os et lokalområde, hvor der virkelig er et velfungerende nærdemokrati, og hvor borgerne sammen har fundet ud af, hvilke regler de ønsker skal gælde i deres nærområde.
Astrid Krag (S), 2017-04-21:
Parterne har jo selv haft en række af de fem konkrete forslag, som ministeren nævnte her fra talerstolen, hvor garantistillelse jo også er en af dem; økonomisk soliditet er en anden; og der er også nogle bud, i forhold til hvad der skal være for en løbende proces mellem kommunen og den private leverandør.
Kristian Jensen (V), 2009-11-25:
Hvad angår kvoter, synes jeg, at kvoterne er fremragende, fordi det netop betyder, at de virksomheder, som har nemmest ved at reducere deres CO2-udledning, skaber mulighed for, at andre kan have en udvidelse af deres produktion, uden at det betyder, at mængden af CO2, der udledes fra virksomhederne totalt set, øges.
Thor Möger Pedersen (SF), 2012-05-16:
Indtil videre med de data, vi har, må man jo også bare sige, at der er en rimelig balance, som har været rimelig konstant i de sidste mange år – også under den tidligere regering – mellem det, danskerne grænsehandler for i udlandet, og det, der grænsehandles for af udlændinge i Danmark.
Özlem Sara Cekic (SF), 2015-03-24:
Der er brug for, at man fra Folketingets side nedsætter, det kunne være en tværministeriel arbejdsgruppe sammen med fagforeninger – jeg ved, at 3F har arbejdet meget intensivt med det her – og eksperter på området for at finde ud af, hvad vi så skulle putte af indhold i den her nationale handlingsplan for at kunne gå ind og gøre noget for at forebygge, men også bekæmpe sexchikane.
Kenneth Kristensen Berth (DF), 2018-02-01:
Når det så er sagt, må jeg jo også forholde mig til, at der i forbindelse med høringen om den bekendtgørelse, som Enhedslisten ønsker at sætte i kraft, bl.a. blev påpeget af Dermatologisk Afdeling på Bispebjerg Hospital, at bekendtgørelsen de facto ville umuliggøre al tatovering i Danmark.
Søren Søndergaard (EL), 2002-03-19:
Derfor vil fyringer altid, medmindre man lige præcis sætter nogle andre mekanismer ind, ramme ældre hårdere, og det er grunden til, at der er brug for nogle særlige tiltag, de særlige tiltag, som regeringen altså ikke har ønsket at opretholde i forbindelse med servicejobordningen.
Svend Auken (S), 1997-11-20:
Regeringen vil aktivt arbejde for en effektiv gennemførelse af slutdokumentets anbefalinger, og som danske prioriteter vil jeg fremhæve skovene, den biologiske mangfoldighed, energiområdet, »Lokalagenda 21« og den strategiske miljøplanlægning. Klimaområdet har selvfølgelig også en meget høj prioritet.
Marianne Bigum (SF), 2024-11-21:
Jeg synes også, at vi med det her lovforslag har en forpligtelse her i Folketinget og sammen med regeringen til at hjælpe med de kollektive ordninger og med at sikre, at de her virksomheder bliver tilmeldt, sådan at vi netop får det skub for forandring ude i erhvervslivet, som vi burde have.
Ester Larsen (V), 1999-05-27:
Historiens gang burde grundigt have illustreret, at det kan være direkte farligt, hvis centrale statslige institutioner giver sig til at formulere de værdier, de mener borgerne bør have. Værdiformidling er væsentlig i et samfund, men den skal ikke dirigeres af et centralt, statsligt organ. I familielivet, i daginstitutioner og skoler sker overførsel af erfaringer og værdier. Derfor hører samtalen om, hvad den enkelte institution lægger vægt på, hjemme i bestyrelser, hvor forældre og ansatte pejler sig ind på de balancer, de finder rigtige, f.eks. mellem selvbestemmelse og fællesskab, mellem selvtillid og selvtilstrækkelighed, mellem drilleri og mobning og meget, meget andet.
Frank Dahlgaard (KF), 1998-04-03:
Pædagogikken skal tilpasses børnenes alder, og når man som vi fra konservativ side ønsker en rigtig skolestart 1 år tidligere, skal pædagogikken selvfølgelig tilpasses, at man har med børn at gøre, som er 1 år yngre. Vi afviser jo ikke hårdt og brutalt dette forslag, men vi har betænkeligheder ved det.
Henrik Dahl (LA), 2019-02-26:
Altså, jeg synes sådan set, at det fineste, en oplyst og civiliseret stat som Danmark kan gøre, er at sponsere unyttig forskning, fordi nyttig forskning kan man altid finde sponsorer til rundtomkring, der laver en eller anden investeringskalkule; men at vi har et system, der sådan set ikke er drevet af nytte, synes jeg er meget specielt for den vestlige verden, og det skal vi være meget glade for.
Pernille Rosenkrantz-Theil (S), 2020-12-03:
Så jeg synes, der er alt muligt, der taler for, at selv om der er tale om en gruppe, der skal være her midlertidigt og ikke permanent, så får de brugt den tid, de er her, på noget fornuftigt, for jeg mener simpelt hen ikke, at lediggang gør noget som helst godt for hverken de mennesker, vi taler om, eller for det samfund, som de er en del af.
Kim Andersen (V), 2008-01-16:
På Venstres vegne skal jeg udtale, at der i den besvarelse, ministeren har givet os her i dag, tages hånd om disse problemstillinger, og at der er lagt et spor, som er konstruktivt og fornuftigt for videre forhandlinger med henblik på at sikre, at fredelige, almindelige danskere fortsat frit kan færdes på gaderne, og at der til gengæld gøres en helt kontant og mere målrettet indsats over for de heldigvis få personer, som ikke er klar over, hvordan man opfører sig i Danmark.
Jesper Langballe (DF), 2010-06-03:
Så spørgsmålet til hr. Rasmus Jarlov: Er hr. Rasmus Jarlov enig med mig i, at det der hykleriske ønske om at sætte kirken frit, at man fritstiller kirken, jo i virkeligheden, hvis det skal tages alvorligt, er udtryk for en ultraliberalisme, der siger, at i folkekirken skal man i og for sig kunne gøre, hvad man vil, bare man har lyst?
Morten Messerschmidt (DF), 2022-04-08:
Og den traktat, som jeg står med her, Lissabontraktaten, blev som bekendt stemt igennem af Folketinget her, uden at man overhovedet ulejligede sig med at spørge danskerne, vel at mærke en traktat, hvor man på en stribe områder – jeg tror, det er 19 områder – fjernede vetoretten og indførte almindelige flertalsafgørelser, hvor Danmark nu bliver stemt ned, også på det udenrigspolitiske område, også på det mellemstatslige område.
Peter Juel Jensen (V), 2011-11-16:
Det fremgår også af artiklen i Altinget, at formanden for Danmarks Lærerforening siger, at hvis lærerne skal til at undervise mere, altså hvis der bliver pillet ved deres undervisningstid, som mange kommuner i øjeblikket er ude at kigge på, betragter formanden for Lærerforeningen også det som en besparelse.
Mogens Lykketoft (S), 2004-06-03:
Hvis det er den målepind, man bruger, så har regeringen valgt den mindst effektive, den mest omkostningskrævende måde at skaffe danske job på, har skabt alt for mange i udlandet, alt for få i Danmark, og har haft alt for lidt syn på andet end her og nu og vælgertække, alt for lidt investering i en stærkere fremtid, som handler om mere uddannelse, bedre uddannelse, mere forskning, bedre forskning.
Marianne Jelved (RV), 2000-05-23:
Dette indlæg fra hr. Frank Dahlgaard er jo ganske karakteristisk for tidens tema, og derfor er det et indlæg fra Nationernes Europa om, at danskerne skal stemme nej til fastkurspolitikken. Det, der er centralt i hr. Frank Dahlgaards indlæg, er, at hr. Frank Dahlgaard ikke accepterer, at fastkurspolitik i Danmark siden 1982 er defineret som en stabil kronekurs i forhold til et ganske bestemt defineret valutaområde.
Ulla Tørnæs (V), 2010-06-10:
Den svagt stigende beskæftigelse, de nye jobåbninger, der viser sig, og ikke mindst aftalen om en gigantisk indsats på 500 mio. kr. til forebyggelse og bekæmpelse af langtidsledighed, som regeringen har indgået med Dansk Folkeparti, Det Radikale Venstre og Liberal Alliance, gør, at det er det helt rigtige tidspunkt at gennemføre en reform af vores dagpengesystem på.
Jytte Andersen (S), 2003-04-03:
Vi tror også på, at hvis vi fremmer vækstlaget og tør det nye og det eksperimenterende, så er der så meget talentmasse og så meget kraft i vores skuespillere, i vores sceneinstruktører, i vores dramatikere, i vores ledelse og teaterledelser, at vi virkelig ville kunne blive sat ikke bare på danmarkskortet, men også på verdenskortet på samme måde, som vi har gjort det med filmen, selv om man ikke på nogen måde kan sammenligne de to kunstarter.
Jan E. Jørgensen (V), 2012-01-18:
Jeg er med på, at hvis en bilist på Frederiksberg kører rundt på Frederiksberg eller for den sags skyld kører ind til Christiansborg, hvad jeg jo kunne gøre – jeg bor på Frederiksberg og arbejder på Christiansborg – ville det være gratis ifølge regeringens forslag til en betalingsring.
Christina Egelund (LA), 2016-03-30:
Når to parter indgår en aftale, skal der være fordele for begge sider; ellers er tilskyndelsen til at overholde den aftale meget lille. I Liberal Alliance har vi egentlig stor forståelse for de principielle overvejelser, som forslagsstillerne i det aktuelle beslutningsforslag giver udtryk for.
Jesper Langballe (DF), 2008-04-03:
Da PSI-loven blev lavet, var regeringens standpunkt yderst klart, nemlig at Folketinget og domstolene ikke kunne komme med, for sådan var vores lovgivning om offentlighed i forvaltningen ikke skruet sammen på forhånd, og det var det, man måtte rette sig efter.
Lars Løkke Rasmussen (V), 1997-10-22:
Det er jo rigtigt, at når vi skal hastebehandle det her, er det af hensyn til forskudsregistreringerne, fordi det teknisk set er sådan, at det her opkræves på samme måde som arbejdsmarkedsbidrag og ATP via de skattetræk, som arbejdsgiveren foretager i de konkrete ansættelsesforhold.
Lars Barfoed (KF), 2011-02-02:
Og der er det altså sådan, at de sager, man kan forvente at få behandlet ved afdelingskontoret i Thisted – og hør nu godt efter, for det er ganske omfattende, vil jeg sige til hr. Ole Vagn Christensen – er foged-, dødsbo- og ægtefælleskiftesager; det er forældremyndighedssager; det er ægteskabssager; hovedforhandlingen i andre civile sager kan også i nogle tilfælde behandles ved afdelingskontoret; også bødesager og tilståelsessager, herunder sager om spirituskørsel og om frakendelse af førerretten, kan man møde i ved afdelingskontoret, ligesom hovedforhandlingen i andre straffesager også i nogle situationer kan blive behandlet ved afdelingskontoret.
Keld Albrechtsen (EL), 2004-01-21:
således at det måske om nogle få år ikke vil være sådan, at det er et kapitalistisk landbrug, vi er på vej henimod, med enorme industrielle svinefarme og et enormt tryk på naturen, en fuldstændig uansvarlig produktion, der også er i strid med elementær dyrevelfærd osv., men måske vil have en mulighed for at begynde nye former for decentralisering under hensyntagen til miljøet. Fru Ritt Bjerregaard var inde på, at vi er nede omkring, at ca. 1 pct. af befolkningen ejer to tredjedele af jorden, og det er simpelt hen ikke acceptabelt.
Ellen Trane Nørby (V), 2022-06-09:
Dem, der svigter i den her sag, er de partier, der med lovforslaget i dag indfører tvangsfordeling på baggrund af forældreindkomst, hvilket skaber usikkerhed hos de unge, bryder med det frie valg på uddannelsesområdet og på ingen måde – det viser svarene fra ministeren også – tager et opgør med de ghettogymnasier, som jeg tror vi alle sammen, da forhandlingerne startede, var optaget af var dem, der skulle holdes fokus på.
René Christensen (DF), 2019-02-22:
Det er en ret spændende diskussion, for i forhold til at spørgeren siger, at vi ikke vil, vil jeg spørge, om SF er ligeglad med, om et batteri i en elbil er produceret på kul i Kina, eller om det er produceret på 100 pct. CO 2 -neutral energi i Europa, eksempelvis i Frankrig?
Anders Johansson (KF), 2018-11-06:
Men langt de fleste pensionskunder i Danmark er jo underlagt de her solvens II-regler, og selv om det her direktiv også lægger op til, at man kunne have flyttet nogle af de danske pensionskunder over under de her nye reglers IORP-regulering, som er mindre restriktiv, jamen så har man valgt at beholde de nuværende kunder under solvens II-reglerne, og jeg synes faktisk, det er en meget fornuftigt balance, man har fundet der, som vi selvfølgelig kan bakke op om.
Kim Andersen (V), 2007-02-09:
Det var også ved den lejlighed, vi gav mulighed for at oprette den selvejende institution Hovedstadens Teater som en erstatning for det, vi tidligere kendte som Det Storkøbenhavnske Teaterfællesskab, og det var meningen, at Hovedstadens Teater skulle være fordeler af støtte til driften af en række teatre i hovedstadsområdet.
Frank Aaen (EL), 2014-04-03:
Nogle af de forslag, vi har lagt frem ved flere lejligheder og tilmed også forhandlet ret indgående med regeringen, uden vi nåede til et resultat, går jo ud på at fremme grøn omstilling, fordi grøn omstilling altså giver gevinst på alle hylder, nemlig mere beskæftigelse, samtidig med at vi gør noget for miljøet og klimaet, og samtidig med at vi også gør noget for eksporten og velfærden.
Lars Løkke Rasmussen (V), 2002-11-28:
På baggrund af høringen og den offentlige debat i øvrigt vil regeringen i foråret 2003 for Folketingets Videnskabsudvalg og Folketingets Sundhedsudvalg fremlægge regeringens stillingtagen i sagen og til de elementer, som Genteknologiudvalget har peget på.
Karen Hækkerup (S), 2009-11-04:
Men her gør man det, at man siger, at hvis folk, der i forvejen ikke vil gøre sig skyldige i at kunne blive idømt en straf efter § 134 a – som altså handler om, at de selv skal have været med til at forstyrre den offentlige ro og orden – blot tidligere eller bagefter, en demonstration er blevet opløst, eller på alle mulige andre måder har været i eller i nærheden af området, risikerer de at blive fanget med ind, og det er det, vores bekymring går på.
Pernille Vermund (NB), 2020-06-18:
Der var et tv-hold, som gik rundt her på gangene på et tidspunkt og viste en såkaldt deepfakevideo af hr. Peter Kofod, som tilmed er ordførerens partimedlem, og det var tydeligt for mig, at det, der blev sagt fra hr. Peter Kofods side – eller ham, som ikke var hr. Peter Kofod og heller ikke havde hans udseende på filmen – stemte meget dårligt overens med det, som er DF's politik, og som jeg kender hr. Peter Kofod for.
Søren Krarup (DF), 2004-05-25:
Jeg kunne da godt være betænkelig ved at rejse en sag, fordi den eventuelt kunne ende med at hvidvaske denne afskyelige forening, Hizb-ut-Tahrir, men det er en anden sag. Jeg forstår ikke, at man kan sige, at de retlige betingelser forhindrer justitsministeren i at rejse en sag, hvor jo altså domstolen afgør, om beviserne er i orden eller ej.
Kristian Thulesen Dahl (DF), 2003-02-26:
Jeg troede engang, at De Radikale stod for sådan et spørgsmål om, hvordan man netop kunne sikre bl.a. vejledende folkeafstemninger, så at man sikrede, at det var befolkningerne, der gav udtryk for, hvad man ville, og hvad man ikke ville, specielt når det drejede sig om sådan noget som at afgive suverænitet, noget, som gør, at et andet organ, her EU, kan lovgive over for den danske befolkning.
Line Barfod (EL), 2002-04-02:
vil mange sygehusejere helt naturligt have fokus på den øjeblikkelige økonomi og for mulighederne for at fremme deres egne interesser osv. Indarbejdelse af bedre hygiejne giver ikke nogen umiddelbar gevinst; det tager nogen tid, før det slår igennem, og der vil i første omgang være tale om en udgift.
Mariann Fischer Boel (V), 2002-03-20:
Det er jo ikke Arla alene, der har modtaget støtte, men en hel del af de meget store virksomheder herhjemme. Jeg er selvfølgelig ikke ubekendt med, at der har været nogle diskussioner, men jeg må bare konstatere, at mens fru Ritt Bjerregaard har siddet i ministerstolen, har man altså valgt en fordeling, der klart har tilgodeset de store virksomheder.
Hans Kristian Skibby (DF), 2018-11-06:
Mit spørgsmål drejer sig lidt om det økonomiske i det, for det jo ikke nogen hemmelighed, at vi i Dansk Folkeparti er skeptiske over for – og det var også det, jeg udtrykte skepsis over – hvorvidt det her er til gunst eller ugunst for de lønmodtagere, der har investeret i sådan en type pensionsopsparing, som de kan få her.
Kaare Dybvad Bek (S), 2024-05-28:
Man kan være glad for eller sur over det, men det er en alvorlig sag, som handler om, at vi skal tilslutte os det her, og det havde De Konservative selvfølgelig gjort, hvis De Konservative havde siddet i regering, men nu spiller man så et skuespil, fordi man ikke gør det.
Mattias Tesfaye (S), 2021-12-17:
Det er rigtigt, at det er den tidligere justitsminister fru Mette Frederiksen, der fremlagde en lov, der sagde, at de mennesker, der får beskyttelse efter Den Europæiske Menneskerettighedskonvention, også skal have vurderet deres beskyttelsesbehov i henhold til den praksis, der er lagt fra Den Europæiske Menneskerettighedsdomstol ved inddragelser, nægtelser og forlængelser – dvs. ikke så stærk en beskyttelse som for de FN-flygtninge, der kommer hertil og får individuel beskyttelsesstatus efter konventionen.
Magnus Heunicke (S), 2021-04-09:
Nu må vi se, hvad Folketinget ender med at beslutte i dag, men nu har vi jo forhandlinger i Folketingssalen, og nu må vi se, hvad for en vedtagelsestekst, man ender med at beslutte sig for, men jeg vil i hvert fald meget gerne have mulighed for lige at mødes og have et forløb med de forskellige parter.
Jens Peter Vernersen (S), 2006-02-08:
Derfor synes vi egentlig, at ministeren skulle give et tilsagn om her, at når der nu kommer nye analyser, nye angreb på fødevaresikkerheden, selv om det bliver kaldt noget andet, så vil han sende det over, i stedet for at vi skal gå og opsøge det og finde ud af det og stille spørgsmål for at få ministeren til at fremlægge tingene for Folketinget.
Lisbeth Bech Poulsen (SF), 2016-04-19:
Hvis man strengte sig lidt an, hvis De Konservative hjælp os lidt, hvis Socialdemokraterne og Radikale også ville gå med, så kunne vi måske faktisk godt sige, at det da godt kan være, at vi har en kulsort regering i det her land, men af og til virker det, som om der i den bedste af alle verdener kunne være et grønt flertal.
Elisabeth Arnold (RV), 2003-09-04:
Det undrer mig, at hr. Per Dalgaard har så meget tillid til dommerne og til retssystemet, når han ikke har villet lytte til alle de kritikker, til alle de advarsler, der er kommet netop fra domstolsside, netop fra Dommerforeningen og fra enkelte dommere og fra en tidligere højesteretsdommer osv.
Pernille Vermund (LA), 2025-05-15:
Vi tror på, at det kan betale sig at lade danskerne beholde flere af deres egne penge selv, og at det ikke kan betale sig, at vi herindefra overregulerer, detailstyrer og måske tilmed mindsker konkurrencen med regler, som er fuldstændig unødvendige.
Carsten Koch (S), 1998-01-20:
Det under Skatteministeriet nedsatte koordinationsudvalg vedrørende bekæmpelse af økonomisk kriminalitet, den tidligere styregruppe vedrørende selskabstømningerne, skal beskæftige sig med at gennemføre initiativerne og forslagene til et forstærket administrativt samarbejde mellem myndighederne om bekæmpelse af økonomisk kriminalitet.
René Christensen (DF), 2017-09-07:
Det er bare for at sige, at en finanslov jo er meget sådan noget 23 mia. kr. herovre, 10 mia. kr. derovre, men det er altså også 5 mio. kr. og 7 mio. kr., og det skal man lige være opmærksom på, når man taler om finanslov.